15.3.2023
EL
Επίσημη Εφημερίδα της Ευρωπαϊκής Ένωσης
C 96/33
Μετά τον Β ́ Παγκόσμιο Πόλεμο, απαγορεύτηκε η μεταποίηση δαμάσκηνων από ιδιώτες.
Το εργοστάσιο στο Fordon (το οποίο σήμερα ανήκει στον δήμο του Bydgoszcz) έγινε ο μεγαλύτερος αγοραστής δαμάσκηνων της ποικιλίας Węgierka Zwykła, και κύριο προϊόν του είναι η μαρμελάδα δαμάσκηνων.
Η καλλιέργεια φρούτων κατέστη οικονομικά σημαντική για τους κατοίκους της κοιλάδας του Κάτω Βιστούλα όχι μόνο λόγω του ευνοϊκού μικροκλίματος, αλλά και λόγω της ζήτησης δαμάσκηνων της ποικιλίας Węgierka Zwykła από το εργοστάσιο μεταποίησης δαμάσκηνων στο Fordon και των εστιατορίων της περιοχής, καθώς και λόγω της εγγύτητας της διαδρομής εμπορίας δαμάσκηνων του Βιστούλα.
Η εικόνα των χάλκινων χυτρών (στα πολωνικά: kocioł kuprowy, από το λατινικό cuprum, κύπριον, που σημαίνει χαλκός), των αναδευτήρων (στα πολωνικά: χαλκός), αναδευτήρες (πολωνικά: bocian) και των αναμμένων εστιών έχουν καταστεί μόνιμο χαρακτηριστικό του τοπίου των γύρω χωριών.
Η παραγωγή μαρμελάδας δαμάσκηνου στην κοιλάδα του Κάτω Βιστούλα αποτέλεσε θέμα διδακτορικής διατριβής η οποία υποβλήθηκε στο Πανεπιστήμιο Cornell με τίτλο «Stirring the pot in Poland: traditional plum jam, regional identity, and rural development in the Lower Vistula Valley» (Ανακατεύοντας τη χύτρα στην Πολωνία: παραδοσιακή μαρμελάδα δαμάσκηνου, περιφερειακή ταυτότητα και αγροτική ανάπτυξη στην κοιλάδα του Κάτω Βιστούλα).
Έρευνες που πραγματοποιήθηκαν έχουν δείξει ότι οι κάτοικοι της κοιλάδας του Κάτω Βιστούλα καλλιεργούν με μεράκι παραδοσιακές ποικιλίες φυτών και οι δραστηριότητές τους συμβάλλουν στη διατήρηση της βιοποικιλότητας και στην προστασία της ιδιαιτερότητας της γεωγραφικής περιοχής όπως διαμορφώθηκε στο διάβα των αιώνων.
Επιπλέον, έρευνες που πραγματοποιήθηκαν στο πανεπιστήμιο Kazimierz Wielki στο Bydgoszcz με αντικείμενο την ανάλυση της γαστρονομικής κληρονομιάς και την ανάπτυξη του τουρισμού κατέδειξαν ότι το σήμα της κοιλάδας του Κάτω Βιστούλα συνδέεται κατά κύριο λόγο με το προϊόν «Ρowidła śliwkowe z Doliny Dolnej Wisły».
Η παραγωγή του «Ρowidła śliwkowe z Doliny Dolnej Wisły» παραμένει σημαντική για την τοπική κοινότητα μέχρι σήμερα.
Αυτό επιβεβαιώνεται από το γεγονός ότι το προϊόν μπορεί να βρεθεί σε εκθέσεις και σε πολυάριθμες επιδείξεις της παραγωγής μαρμελάδας δαμάσκηνων, στις οποίες οι επισκέπτες και οι επισκέπτριες μπορούν να το δοκιμάσουν και να το αγοράσουν, όπως η Γιορτή του Δαμάσκηνου (Święto Śliwki) που διοργανώνεται από το 2001 στο Strzelce Dolne και προσελκύει δεκάδες χιλιάδες επισκέπτριες και επισκέπτες από ολόκληρη την Πολωνία.
Η Γιορτή του Δαμάσκηνου έχει εξελιχθεί σε εκδήλωση διάρκειας 2 ημερών, και η κοιλάδα του Κάτω Βιστούλα αποκαλείται στον Τύπο «πρωτεύουσα του δαμάσκηνου της Πολωνίας».
Ο τοπικός τηλεοπτικός σταθμός, η TVP Bydgoszcz, και το PIK, το τοπικό τμήμα του κρατικού οργανισμού ραδιοφωνίας Polskie Radio, διαφημίζουν δωρεάν την εκδήλωση εδώ και 20 χρόνια.
Το Γραφείο του Διοικητή της επαρχίας Kujawsko-Pomorskie περιλαμβάνει αναφορές στην εκδήλωση αυτή σε σχέση με το «Powidła śliwkowe z Doliny Dolnej Wisły» σε διαφημιστικό υλικό που απευθύνονται στους τουρίστες.
Πολυάριθμα άρθρα στον τοπικό και εθνικό Τύπο, αναφορές σε βιβλία που περιγράφουν τις παραδόσεις της περιοχής και διάφορα βραβεία που κέρδισε σε διαγωνισμούς μαρτυρούν τη μεγάλη φήμη του «Ρowidła śliwkowe z Doliny Dolnej Wisły».
Το «Ρowidła śliwkowe z Doliny Dolnej Wisły» αναφέρεται ως αναγνωρισμένο τοπικό σήμα σε δημοσιεύσεις του Πολωνικού Επιμελητηρίου Περιφερειακών και Τοπικών Προϊόντων (Polska Izba Produktu Regionalnego i Lokalnego).
Το «Powidła śliwkowe z Doliny Dolnej Wisły» έλαβε δύο φορές το πρώτο βραβείο στην κατηγορία του στον διαγωνισμό Nasze Kulinarne Dziedzictwo («Η Γαστρονομική μας Κληρονομιά»).
Εδώ και δεκαετίες, το προϊόν «Ρowidła śliwkowe z Doliny Dolnej Wisły» προωθείται ως παραδοσιακή μέθοδος μεταποίησης της κοιλάδας του Κάτω Βιστούλα σε άρθρα του δικτύου Natura 2000 καθώς και σε υλικό που δημοσιεύει το Εθνικό Ταμείο για την Προστασία του Περιβάλλοντος και τη Διαχείριση των Υδάτων.
Για τη διατήρηση της κληρονομιάς του προϊόντος, το Εθνογραφικό Μουσείο του Τόρουν έχει συλλέξει ιστορικό υλικό για την παρασκευή της «powidła» (μαρμελάδας δαμάσκηνου) και την καλλιέργεια του δαμάσκηνου στην κοιλάδα του Κάτω Βιστούλα, το οποίο δημοσιεύτηκε το 2020 σε CD με τίτλο «Smażenie powideł metodą tradycyjną» (Η παρασκευή της powidła με τον παραδοσιακό τρόπο), στο πλαίσιο της προστασίας της άυλης κληρονομιάς.
Η πρωτοβουλία αυτή αποτελεί εκπαιδευτικό σχέδιο στο οποίο συμμετέχουν εθνογράφοι και παραγωγοί του «Ρowidła śliwkowe z Doliny Dolnej Wisły», οι οποίοι επιθυμούν να προσεγγίσουν όσο το δυνατόν περισσότερους κατοίκους της περιοχής και τοπικά σχολεία —στα οποία το σχέδιο παρουσιάζεται κατά τη διάρκεια των μαθημάτων— προκειμένου να κρατηθεί ζωντανή η παράδοση της παραγωγής μαρμελάδας δαμάσκηνου.
Παραπομπή στη δημοσίευση των προδιαγραφών του προϊόντος https://www.gov.pl/web/rolnictwo/wnioski-przekazane-komisji-europejskiej